Brothers and Sisters

Brothers and Sisters on yhdysvaltalaisen The Allman Brothers Bandin studioalbumi vuodelta 1973. Se sisältää muun muassa yhtyeen suurimmaksi hitiksi nousseenThe Allman Brothers Band , St. James Encyclopedia of Popular Culture, Gale 2000. Vaatii HighBeam-tilauksen. kappaleen ”Ramblin’ Man” sekä alkuperäisversion BBC:n Top Gear -autoviihdeohjelman tunnusmusiikkina sittemmin tunnetusta instrumentaalikappaleesta ”Jessica”. Levyllä soittavat Gregg Allman, Richard Betts, Chuck Leavell, Butch Tracks, Jaimoe, Les Dudek, Lamar Williams, Tommy Talton sekä ennen levyn julkaisua kuollut Berry Oakley, jolle albumi on omistettu. Levyn on kustantanut Georgian Maconissa toiminut Capricorn Records sarjatunnuksella CP 0111. Tuottajina ovat toimineet Johnny Sandlin ja The Allman Brothers Band Capricorn Recordsille erityissopimuksella Phil Walden & Associates –yhtiön kanssa. Albumi on äänitetty Capricorn Sound –studioilla Maconissa, äänittäjinä Johnny Sandlin, Ovie Sparks ja Buddy Thornton. Sandlin ja Sparks ovat myös remiksanneet kappaleet myöhemmälle CD- julkaisulle. Masteroinnin on tehnyt George Marino New Yorkin Record Plantissa. Albumin graafinen suunnittelija on Judi Reeve ja valokuvaajat Dan Hudson, Jr. ja Bo Meriwether. Ulkoasun suunnitteluun ovat osallistuneet Barry Feinstein ja Vicki Hodgett losangelesilaisesta Camouflage Productions –yhtiöstä. Alkuperäisessä LP-levyssä oli avautuvat kannet, ja etukannen pikkupoikaa esittävä valokuva jatkuu takakanteen, jossa on suunnilleen samanikäinen pikkutyttö samassa syksyn lehtien peittämässä maisemassa. Avautuvassa sisäkannessa on laaja ryhmäkuva yhtyeen jäsenistä ystävineen. Kannesta puuttuu maininta kappaleesta ”Jelly Jelly”. == Kappaleet == === A-puoli === 1\. Wasted Words (Gregg Allman) 4:19 : Gregg Allman – laulu ja rytmikitara : Richard Betts – slidekitara : Berry Oakley – basso : Chuck Leavell – piano : Butch Trucks – rummut : Jaimoe – rummut 2\. Ramblin' Man (Richard Betts) 4:46 : Richard Betts – laulu ja kitara : Gregg Allman – urut ja taustalaulu : Berry Oakley – basso : Chuck Leavell – piano ja taustalaulu : Les Dudek – kitara : Butch Trucks – rummut ja perkussiot : Jaimoe – rummut ja congat 3\. Come and Go Blues (Gregg Allman) 4:52 : Gregg Allman – laulu ja urut : Richard Betts – kitara : Lamar Williams – basso : Chuck Leavell – piano ja sähköpiano : Butch Trucks – rummut, perkussiot ja congat : Jaimoe – rummut 4\. Jelly Jelly (Trade Martin) 5:47 : Gregg Allman – laulu ja urut : Richard Betts – kitara : Lamar Williams – basso : Chuck Leavell – piano : Butch Trucks –rummut, perkussiot ja congat : Jaimoe – rummut === B-puoli === 1\. Southbound (Richard Betts) 5:07 : Gregg Allman – laulu ja urut : Richard Betts – kitara : Lamar Williams – basso : Chuck Leavell – piano : Butch Trucks – rummut ja perkussiot : Jaimoe – rummut 2\. Jessica (Richard Betts) 7:02 : Richard Betts – kitara : Gregg Allman – urut : Lamar Williams – basso : Chuck Leavell – piano ja sähköpiano : Les Dudek – akustinen kitara : Butch Trucks – rummut, timpani ja perkussiot : Jaimoe – rummut ja congat 3\. Pony Boy (Richard Betts) 5:50 : Richard Betts – laulu ja dobro : Lamar Williams – akustinen basso : Chuck Leavell – piano : Tommy Talton – akustinen kitara : Butch Trucks – rummut : (Butch ja Dickie – Hambone) Gregg Allmanin tekemien kappaleiden julkaisuyhtiöt ovat No Exit Music Co., Inc. / Allbros Music (BMI) ja Richard Bettsin No Exit Music Co., Inc. (BMI). Kappaleen "Jelly Jelly" julkaisuyhtiö on Lollipop Music Corp. (BMI). == Lähteet == * The Allman Brothers Band LP Brothers and Sisters (Capricorn Records 1974) ===Viitteet=== Luokka: Vuoden 1973 albumit Luokka: The Allman Brothers Bandin albumit